סוזי קוואטרו

סוזי קוואטרו (באנגלית: Susan Kay Quatro; נולדה ב-3 ביוני 1950) היא זמרת, כותבת שירים, גיטריסטית ושחקנית אמריקאית היוצרת מוזיקה ושרה מאז 1973. בין הנשים הראשונות שהופיעו כנגניות גיטרה בס. הוציאה לאור 37 אלבומים (18 אלבומי אולפן, 17 אלבומי אוסף ו-2 אלבומי הופעות חיות) ומכרה כ-50 מיליון עותקים מהם ברחבי העולם. על אף מוצאה האמריקאי פעלה בעיקר באנגליה ושיריה זכו להצלחה בעיקר באירופה ובאוסטרליה.

 ביוגרפיה 
סוזי קוואטרו נולדה ב-1950 בדטרויט שבמישיגן לארט (Art) והלן (Helen) קוואטרו. מוצאו של סבה מצד אביה היה איטליה, שם היה שם המשפחה "קוואטרוקי" (Quattrocchi) ומוצא האם מהונגריה. בנוסף לסוזי נולדו להורים עוד 3 בנות ובן. כמו כן שימש בית ההורים בית אומנה למספר ילדים נוספים.

אביה, שעבד בחברת ג'נרל מוטורס היה מוזיקאי חצי מקצועי שניהל להקה משלו בשם "הטריו של ארט קוואטרו" (Art Quatro Trio). אווירה מוזיקלית זו השפיעה על כל ילדי המשפחה וסוזי קיבלה מגיל צעיר חינוך מוזיקלי והתאמנה בנגינה בפסנתר וכלי הקשה כשהכלי הראשון שלה היה תופי בונגו ואף הצטרפה להופעות של הלהקה של אביה. בהמשך לימדה את עצמה לנגן בגיטרה בס. לדבריה, היא הושפעה בתקופה זו, מבחינה מוזיקלית, מאלביס פרסלי ובילי הולידיי ומבחינת הופעה בימתית מהזמרת מרי ווייס .

האווירה המוזיקלית בבית השפיעה גם על אחיה הבכור של סוזי, מייקל קוואטרו  (יליד 1943), שעסק אף בכתיבת מוזיקה ובהופעות.

 קריירה מוזיקלית 
להקת "הפלז'ר סיקרז". סוזי עומדת מימין|שמאל|ממוזער|250px
 "הפלז'ר סיקרז" 
ב-1964 הוזמנה סוזי, על ידי אחותה פטי קוואטרו, להצטרף ללהקת בנות שזה עתה הוקמה, "הפלז'ר סיקרז" . בלהקה היו חברות, בנוסף לסוזי ואחותה פטי, גם אחות נוספת, ארלן, וכן שתי חברות של פטי.

סוזי שימשה כזמרת ונגנית גיטרת הבס והלהקה הופיעה בבארים ומועדונים בדטרויט כשהבנות לבושות בצורה פרובוקטיבית ואף צברה קהל מעריצים בעיר. האח מייקל קוואטרו  לקח על עצמו את התפקיד של ניהול הלהקה.

הלהקה פעלה תחת השם "הפלז'ר סיקרז" עד 1968 ובתקופה זו הקליטה 3 סינגלים כשרק שניים מהם יצאו לאור:
 1966 - Never Thought You'd Leave Me (צד א'), What a Way to Die (צד ב')
 1968 - Light of Love (צד א'), Good Kind of Hurt (צד ב')

ב-1969 שינתה הלהקה את שמה ל"קריידל" (Cradle) ובמקביל עזבה ארלן קוואטרו את הלהקה ואחות אחרת (ננסי קוואטרו) הצטרפה במקומה. בהרכב זה המשיכה הלהקה להופיע אך לא הקליטה חומרים חדשים ועד 1971 התפרקה.

 החוזה עם מיקי מוסט 
סוזי ולהקת הליווי שלה בשנות ה-70 (משמאל לימין: לן טאקי, אליסטר מקנזי ודייב ניל) (1973)|שמאל|ממוזער|250px
בתקופת ההופעות של סוזי, במסגרת להקת "קריידל", נכח באחת מהופעות המפיק המוזיקלי הבריטי מיקי מוסט  שהתרשם במיוחד מסוזי. מוסט, שפתח באותה תקופה חברת הקלטות בשם ראק רקורדז , חיפש להחתים כוכבים חדשים לחברתו. מוסט שיכנע את סוזי לפתח את יכולותיה כזמרת סולו וב-1971 היא עברה לאנגליה שם החלה לשפר את יכולותיה בנגינה ושירה.

מ-1972 החל מוסט לפרסם סינגלים שכתבה ושרה סוזי ובמקביל פעלו השניים לבנות להקת ליווי להופעותיה. באותה שנה עלתה סוזי על הבמה כחימום למסע ההופעות של להקת ת'ין ליזי ושל להקת סלייד.

ב-1973 הוציאה סוזי סינגל שהכיל את השיר "כן דה כן" . שיר זה זכה להצלחה ברבות ממדינות אירופה והעולם ובחלקן אף הגיע לראשות מצעדי הפזמונים (אוסטרליה, גרמניה, שווייץ, בריטניה) ואף זכה ב"סינגל כסף" בבריטניה. בהמשך אותה שנה הוציאה סוזי עוד מספר סינגלים מצליחים.

בשלהי 1973 הוציאה סוזי את אלבום האולפן הראשון שלה "Suzi Quatro"  שכלל מספר להיטים שהוצאו מוקדם יותר באותה שנה. האלבום ספג ביקורת צוננת וזכה לפופולריות רק באוסטרליה.

ב-1974 הוציאה סוזי את אלבומה השני "Quatro"  שגם הוא זכה להצלחה בעיקר באוסטרליה. ב-1975 יצא האלבום השלישי "Your Mamma Won't Like Me"  שגם הוא לא זכה להצלחה רבה. בתחילת 1977 הוציאה סוזי את אלבומה הרביעי "Aggro-Phobia"  שדישדש גם הוא במצעדים.

לאחר סדרת האלבומים שלא הצליחו הוציאה סוזי לאוויר מספר סינגלים מוצלחים כשהידוע והמוצלח שבהם היה דואט בשם "Stumblin' In"  שביצעה סוזי עם הזמר כריס נורמן. הסינגל הגיע לעשיריה הראשונה במצעדים במדינות רבות (כולל ארצות הברית). שירים אלו נכללו באלבומה החמישי של סוזי "If You Knew Suzi..."  שיצא ב-1978 אך גם אלבום זה זכה להצלחה פושרת.

ב-1979 הוציאה סוזי את אלבומה השישי "Suzi ... and Other Four Letter Words"  שזכה להצלחה מועטה.

 החוזה עם מייק צ'פמן 
סוזי קוואטרו בהופעה בקנברה (אוסטרליה ב-2007|שמאל|ממוזער|250px
סוזי קוואטרו בהופעה בגרמניה ב-2011|שמאל|ממוזער|250px
ב-1980 הסתיים החוזה של סוזי עם מיקי מוסט והיא חתמה על חוזה חדש עם מייק צ'פמן  בעל חברת ההקלטות Dreamland records.

בשלהי אותה שנה הוציאה סוזי את אלבומה השביעי "Rock Hard"  שזכה להצלחה רק באוסטרליה. עם זאת, שימשו שירי אלבום זה כפסקול הסרט "טיימז סקוור"  שיצא לשוק באותה שנה.

באותה שנה הוציאה חברת התקליטים אלבום אוסף של סוזי "Suzi Quatro's Greatest Hits" שזכה להצלחה בבריטניה והגיע למקום 4.

 בדרך עצמאית 
ב-1981 התפרקה חברת ההקלטות Dreamland records בה הייתה סוזי חתומה והיא יצאה לדרך עצמאית והחלה להוציא סינגלים של שירים שכתבה בעצמה.

ב-1982 הוציאה את אלבומה התשיעי "Main Attraction"  שהתקבל בקרירות בקרב הקהל ולא הגיע למצעדים.

בשנים שלאחר מכן שיתפה סוזי פעולה עם זמרים ולהקות שונים וביניהם ברונסקי ביט, הקינקס, אדי וההוט רודז  ואחרים והופיעה במופעים שונים (וביניהם מופעי צדקה).

ב-1986 השתתפה סוזי בהקלטת אלבום מיוזיקל "Annie Get Your Gun"  שהיה וריאציה למחזמר מ-1946 "אנני אוקלי אשת לפידות". בהפקה זו שיחקה סוזי את התפקיד הראשי "אנני אוקלי".

על אף שורת הכישלונות המסחריים המשיכה סוזי ליצור שירים ולהפיק אלבומים במהלך שנות ה-90 ולאחריהן. בנוסף לצוות הנגנים הקבוע שלה עבדה סוזי בתקופה זו עם נגנים ומלווים מוזיקליים נוספים. ב-1990 הוציאה את אלבומה העשירי "Oh, Suzi Q." . ב-1995 יצא אלבומה ה-11 "What Goes Around – Greatest & Latest" . ב-1998 יצא אלבומה ה-12 "Unreleased Emotion" שכלל שירים חדשים כמו גם מספר שירים שהוקלטו בשנות ה-80. ב-1999 הוציאה סוזי את אלבומה ה-13 "Free the Butterfly"  בשיתוף פעולה עם התרפיסטית שירלי רודן (Shirlie Roden). אלבום זה התאפיין במוזיקה שקטה ו"רוחנית" יותר ושיקף את נטייתה של סוזי, באותה תקופה, לעולמות הרוחניים.

לאחר התקופה הפוריה של שנות ה-90 עשתה סוזי הפסקה עד 2006 אז יצא האלבום ה-14 שלה "Back to the Drive"  בו חזרה סוזי אל הרוק הכבד. ב-2011 הוציאה סוזי את אלבומה ה-15 "In the Spotlight"  בו שילבה שירים חדשים וביצועים חדשים לשירים ותיקים. ב-2017 הוציאה את אלבומה ה-16 "Quatro, Scott & Powell"  בו שיתפה סוזי פעולה עם אנדי סקוט  (מלהקת "ד'ה סוויט" ) ודון פאוול  (מלהקת סלייד).

 קריירה בימתית 
 "ימים מאושרים": בשנים 1977 עד 1979 הופיעה סוזי בתפקיד משנה בקומדיית המצבים "האפי דייז" (בעונות החמישית והשישית). בסדרה זו גילמה תפקיד של רוקרית ואחותה של אחת מגיבורות הסדרה. מפיק התוכנית, גארי מרשל, התלהב ממנה וקיבל אותה ללא מבחני קבלה ובעקבות הפופולריות של הדמות אף הציע לה סדרת ספין אוף משלה שנדחתה על ידי הכוכבת.
 "מיינדר": ב-1982 הופיעה בתפקיד מוזיקאית בסדרה הבריטית "מיינדר" .
 "דמפסי ומייקפיס": ב-1985 הופיעה סוזי בעונה השנייה של הסדרה "דמפסי ומייקפיס".
 "אנני אוקלי": ב-1986 הופיעה בתפקיד הראשי של אנני אוקלי בהצגה "אנני אוקלי אשת לפידות" בלונדון.
 "טלולה בנקהד": ב-1991 הופיעה בתפקיד ראשי במוזיקל, שהייתה שותפה לכתיבתו, על חייה של השחקנית האמריקאית טלולה בנקהד .
 "פשוט נהדרת": ב-1994 שיחקה כאחות רפואית בסדרת הקומדיית המצבים הבריטית פשוט נהדרת.
 "BBC": החל מ-2005 הנחתה תוכניות רדיו של ה־BBC שעסקו ברוק אנד רול בשם "רוקינג עם סוזי ק."  ו"עורי סוזי הקטנה" (Wake Up Little Suzi).
 "בוב הבנאי": ב-2006 תרמה סוזי את קולה לסרט האנימציה בוב הבנאי.
 "רוק סקול'''": ב-2006 הופיעה בתפקיד אורח, כמדריכת נגינה בגיטרה, בסדרה הבריטית "רוק סקול"  בכיכובו של ג'ין סימונס.

 משפחתה 
ב-1976 נישאה סוזי למוזיקאי הבריטי לן טאקי  שהיה בין המלווים המוזיקליים שלה. לזוג נולדו 2 ילדים (לאורה וליאונרד). בני הזוג התגרשו ב-1992.

ב-1993 נישאה בשנית למקדם המכירות הגרמני ריינר האאס (Rainer Haas).

אחייניתה (הבת של אחותה ארלן) היא השחקנית שרילין פן.

 דיסקוגרפיה 
אלבומיה של סוזי קוואטרו 
+תאריךשם האלבוםהובלהליווי מוזיקליהערותאוקטובר 1973Suzi Quatro סוזי קוואטרואליסטר מקנזי (Alastair McKenzie), דייב ניל (Dave Neal), ולן טאקי אלבום אולפןאוקטובר 1974Quatro סוזי קוואטרואליסטר מקנזי, דייב ניל ולן טאקיאלבום אולפןמאי 1975Your Mamma Won't Like Me סוזי קוואטרואליסטר מקנזי, דייב ניל, לן טאקי, כריס מרסר (Chris Mercer), מייק איוו (Mick Eve), סטיב גרגורי  ורון קארת'י (Ron Carthy)אלבום אולפן1975The Suzi Quatro Story – 12 Golden Hitsסוזי קוואטרואלבום אוסףינואר 1977Aggro-Phobia סוזי קוואטרודייב ניל, לן טאקי, מייק דיאקון (Mike Deacon)אלבום אולפן1977Live and Kickin'סוזי קוואטרואלבום הופעה חיה ביפן ואוסטרליהדצמבר 1978If You Knew Suzi... סוזי קוואטרודייב ניל, לן טאקי, מייק דיאקוןאלבום אולפן1979Suzi ... and Other Four Letter Words סוזי קוואטרודייב ניל, לן טאקי, ג'יימי קרומפטון (Jamie Crompton) וביל הארד (Bill Hurd)אלבום אולפןאוקטובר 1980Rock Hard סוזי קוואטרודייב ניל, לן טאקי, ג'יימי קרומפטון, אנדראה רובינסון , לינדה לוואלי (Linda Lawley), מיכאל דה ברס , פול דלף  וסו ריצ'מן (Sue Richman)אלבום אולפן1980Suzi Quatro's Greatest Hitsסוזי קוואטרואלבום אוסףנובמבר 1982Main Attraction סוזי קוואטרודייב ניל, לן טאקי, כריס אנדריוז , ג'ימי מרטין  וונדי רוברטס (Wendy Roberts)אלבום אולפן1984The Best of Suzi Quatroסוזי קוואטרואלבום אוסף1990Oh, Suzi Q. סוזי קוואטרואלבום אולפן1990The Wild One – The Greatest Hitsסוזי קוואטרואלבום אוסף1991At Their Bestסוזי קוואטרואלבום אוסף (בשיתוף להקת סמוקי 1992The Most of Suzi Quatroסוזי קוואטרואלבום אוסף1995What Goes Around – Greatest & Latest סוזי קוואטרורובי גלדוואל (Robbie Gladwell), אנדי דאודינג (Andy Dowding), רג ווב , ריי ביוויס (Ray Beavis), דיק הנסון (Dick Hanson) וכריס גאוור (Chris Gower)אלבום אולפןאוגוסט 1998Unreleased Emotionסוזי קוואטרואלבום אולפן1999Free the Butterfly סוזי קוואטרו ושירלי רודןאלבום אולפן1999Greatest Hitsסוזי קוואטרואלבום אוסף1999The Very Best of Suzi Quatroסוזי קוואטרואלבום אוסף2001Rough & Toughסוזי קוואטרואלבום אוסף2004A's, B's & Raritiesסוזי קוואטרואלבום אוסףמרץ 2006Back to the Drive סוזי קוואטרולן טאקי, אנדי סקוט , סטיב גרנט (Steve Grant), פול ג'ונס (Paul Jones), אנדי דאודינג (Andy Dowding), ריי ביוויס (Ray Beavis), טובי גוקלהורן (Toby Gucklhorn), דיק הנסון (Dick Hanson), ברוס ביסלנד (Bruce Bisland), רג ווב ,לאורה טאקי (Laura Tuckey) ושירלי רודן (Shirlie Roden)אלבום אולפן2010The Historyסוזי קוואטרואלבום אוסף (שירי תקופת "קריידל" )אוגוסט 2011Back to the Drive סוזי קוואטרונאט אליסון (Nat Allison), ריי ביוויס, טובי גוקלהורן, דיק הנסון, אוון מרטין (Owen Martin) וג'יימס ברטון (James Burton)אלבום אולפן2011What a Way to Dieסוזי קוואטרואלבום אוסף (שירי תקופת "הפלז'ר סיקרז" )2011Essentialסוזי קוואטרואלבום אוסף2012All the Bestסוזי קוואטרואלבום אוסף2014The Girl from Detroit Cityסוזי קוואטרואלבום אוסף2015The Wild Oneסוזי קוואטרואלבום הופעה חיה בספרד2015The Triple Album Collectionסוזי קוואטרואלבום אוסף2015The Very Best Ofסוזי קוואטרואלבום אוסףינואר 2017Quatro, Scott & Powell סוזי קוואטרואנדי סקוט  ודון פאוול אלבום אולפן2017Legend – The Best Ofסוזי קוואטרואלבום אוסףמרץ 2019No Controlסוזי קוואטרואלבום אולפןמרץ 2021The Devil in Meסוזי קוואטרואלבום אולפן

 פרסים ואותות הערכה 
 ב-2011 נבחרה להיכל התהילה של הרוק אנד רול של מישיגן.
 ב-2012 נבחרה להיכל התהילה של הרוק אנד רול של דטרויט.
 ב-2016 הוענק לה תואר דוקטור לשם כבוד במוזיקה מטעם אוניברסיטת "אנגליה רסקין" .
 ב-2019 יצא לאקרנים באוסטרליה סרט בשם "Suzi Q" על חייה המוזיקליים של סוזי.
 בין 1973 ל-1980 נבחרה 6 פעמים לאחד משלושת המקומות הראשונים, בתחום המוזיקה הנשית, על ידי מגזין "בראבו"  והוענק לה פרס "בראבו אוטו" .
 ב-2009 בחר בה ה-BBC לאחת מ-12 "מלכות הפופ" האנגליות.

 קישורים חיצוניים 


 , 14 בפברואר 2020


 הערות שוליים 

קטגוריה:אמריקאים ילידי מישיגן
קטגוריה:מוזיקאי רוק
קטגוריה:זמרות בריטיות
קטגוריה:זמרות רוק אמריקאיות
קטגוריה:מוזיקאיות אמריקאיות
קטגוריה:זמרי רוק בריטים
קטגוריה:דטרויט: אישים
קטגוריה:מוזיקאים אמריקאים
קטגוריה:זמרי רוק אמריקאים
קטגוריה:פזמונאיות אמריקאיות
קטגוריה:פזמונאים אמריקאים
קטגוריה:פזמונאים בריטים
קטגוריה:פזמונאיות בריטיות
קטגוריה:גיטריסטיות אמריקאיות
קטגוריה:גיטריסטים אמריקאים
קטגוריה:אמריקאים שנולדו ב-1950
קטגוריה:אמריקאיות שנולדו ב-1950